Държавен вестник, бр. 31, 2002 г., стр. 5

Б Р О Й  31
Д Ъ Р Ж А В Е Н   В Е С Т Н И К
С Т Р .  5
(3) Топла проба и 72-часова проба при експло-
атационни условия на присъединителните топ-
лопроводи и съоръженията към тях се извършват
по искане и за сметка на собственика им.
Чл. 21. Топлопреносното предприятие
включва в редовна експлоатация присъедини-
телните топлопроводи и съоръженията към тях
след изпълнение на техническите условия за
присъединяване и при наличие на:
1. лицензия за производство на топлинна енер-
гия при присъединяване на производители с из-
ключение на случаите по чл. 41, т. 2 и 3 ЗЕЕЕ;
2. разрешение за ползване на обекта;
3. документ за платена цена за присъеди-
няване;
4. сключен писмен договор за продажба на
топлинна енергия в съответствие с изисквани-
ята на чл. 106 ЗЕЕЕ.
Раздел II
Присъединяване на производители на топлинна
енергия
Чл. 22. (1) Писмената молба за проучване на
техническите възможности и условията за при-
съединяване на производител на топлинна енер-
гия чрез включване на обекти към топлопре-
носната мрежа се подава в съответното топло-
преносно предприятие и съдържа:
1. данни за производителя;
2. скица на площадката и характеристика на
енергийния обект, който ще се присъединява;
3. характеристика на енергийните съоръ-
жения;
4. дългосрочна прогноза за обема и режима
на производството на топлинна енергия;
5. вида и параметрите на топлоносителя;
6. право на строеж съгласно чл. 180 от Зако-
на за устройство на територията.
(2) Когато енергийният обект е за произ-
водство на топлинна енергия с мощност над
1 МWt, към молбата по ал. 1 задължително се
прилага и разрешение за изграждане по чл. 35,
ал. 1, т. 1 ЗЕЕЕ.
Чл. 23. С техническите условия за присъеди-
няване топлопреносното предприятие задължи-
телно определя:
1. мястото на присъединяване;
2. изискванията към съоръженията и инста-
лациите на производителя;
3. параметрите на топлоносителя в мястото
за присъединяване;
4. максималното и минималното производ-
ство на топлинна енергия;
5. количеството и качеството на връщания
кондензат.
Чл. 24. (1) Топлопреносното предприятие
проверява инвестиционните проекти в едно-
месечен срок от датата на подаването им по
отношение на:
1. мястото на присъединяване;
2. разположението и вида на съоръженията
и свързаните с тях сервитутни зони;
3. границата на собственост;
4. мястото на монтиране на средствата за
измерване на топлинната енергия, използвани
при търговски сделки и плащания.
(2) В едномесечен срок след проверката на
инвестиционните проекти топлопреносното
предприятие подготвя и предлага договор за
присъединяване.
Чл. 25. (1) Договорът за присъединяване се
сключва в срок до 3 месеца от датата на полу-
чаване на предложението за договор.
(2) При сключването на договора за присъ-
единяване производителят прилага:
1. удостоверение за актуалното състояние по
фирменото дело на производителя, когато е
търговец по смисъла на Търговския закон;
2. нотариално заверено пълномощно на ли-
цето, упълномощено да представлява произ-
водителя;
3. разрешение от Държавната комисия за
енергийно регулиране по чл. 35 ЗЕЕЕ за из-
граждане на нова или за разширяване на същест-
вуваща централа за производство на топлинна
енергия;
4. одобрени инвестиционни проекти за при-
съединяване към топлопреносната мрежа съг-
ласно изискванията на Закона за устройство на
територията;
5. инвестиционни проекти на топлофикаци-
онни съоръжения и инсталации в обем, доста-
тъчен за доказване изпълнението на техничес-
ките условия съгласно чл. 23.
(3) Ако в срока по ал. 1 не се сключи договор
или не бъде спазен срокът за присъединяване,
определен в подписания договор, и са настъпи-
ли съществени изменения в условията за присъ-
единяване, се подава нова молба за проучване.
Раздел III
Присъединяване на потребители, ползващи
топлинна енергия за стопански нужди
Чл. 26. (1) За присъединяване към топло-
преносната мрежа потребителите, ползващи
топлинна енергия за стопански нужди, пода-
ват писмена молба за проучване на техничес-
ките възможности и условията за присъединя-
ване в съответното топлопреносно предприя-
тие, което съдържа:
1. данни за лицето;
2. скица на площадката и характеристика на
присъединявания обект, в т.ч. според характе-
ра на потреблението;
3. мястото на абонатната станция;
4. дългосрочен прогнозен режим на потреб-
лението на топлинна енергия—сезонни, месеч-
ни и денонощни графици;
5. количеството на топлинната енергия и
средномесечно потребление по месеци;
6. максималните и минималните часови
товари;
7. вида и параметрите на топлоносителя и
изискванията за тяхното осигуряване;
8. количеството и качеството на връщания
кондензат;